Johan Hauge

Johan Kristian Hauge (født 8. februar 1879 i Sokndal, død 6. mai 1967 i Oslo) var en norsk skuespiller og teatersjef.

Efter å ha gått Trondhjems Tekniske Læreanstalt med eksamen 1898 fikk han i 1900 jobb ved Sekondteatret i Oslo der han debuterte som Olav Tryggvason i oppsetningen «Haakon Jarl». Det gikk konkurs, og Hauge var deretter knyttet til Den Nationale Scene i Bergen fra 1901 til 1924, og skapte der en rekke rolletolkinger som ble svært kjent i sin samtid. Så fulgte et år hvor han var den siste sjef for Trondhjems Nationale Scene som ble nedlagt 1926. Fra 1928 til 1932 var han ved Det Nye Teater. Senere ble han ansatt ved Nationaltheatret. 

Under krigen ble han medlem av Nasjonal Samling og av Kulturtinget. Han hadde også en rolle i NS-propagandafilmen Unge viljer fra 1943. Hauge ble under landssvikoppgjøret dømt til fengsel i 2,5 år og rettighetstap i 10 år. Dommen kom på bakgrunn av medlemskap i NS og Kulturtinget.

Han var sønn av bonde Ingebrikt Olsen (1833–1914) og Elisabeth Christiansen Bøe, og giftet seg i 1925 med Gjertrude Lofthus Børseth.

Referanser

Eksterne lenker  
 

Norske skuespillere
Norske teatersjefer
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen
Alumni fra Trondhjems Tekniske Læreanstalt
Personer fra Sokndal kommune